«MYu» bosh murabbiyi lavozimiga Rayan Giggz nomzodi taklif etildi

«Manchester Yunayted»ning sobiq hujumchisi Erik Kantona klubni jamoaning boshqa bir sobiq a'zosi Rayan Giggzga klubda bosh murabbiy bo‘lish imkonini berish kerak, degan fikrda.
«MYu»da klubni ichkaridan biladigan, uning falsafasini juda yaxshi o‘zlashtirgan odamga hech qachon imkoniyat berishmaydi. Bu gaplarimdan so‘ng odamlar men haqimda klubni boshqarish istagi bor ekan, deb o‘ylashlarini istamayman. Bu oddiy haqiqat.
Giggz? Bu juda ajoyib tanlov bo‘lar edi. Murabbiylik faoliyatini tanlagan har qanday sobiq futbolchida imkoniyat bo‘lishi kerak», - degan Kantonaning so‘zlarini keltirdi The Mirror.
Qayd etish joiz, Kantona avvalgi intervyularidan birida mankunianliklarning hozirgi ustozi Joze Mourino «bu lavozimiga to‘g‘ri kelmasligini» aytgan edi.